"Starbucks บ้านชาติ" Starbucks สาขาที่ไม่ใหญ่มาก แต่ออกแบบและตกแต่งได้โดดเด่น เห็นแล้วอยากเข้าไปนั่ง !!

พูดถึงร้านกาแฟที่ทั่วโลกรู้จักต้องแบรนด์นี้ ประเทศไทยก็เช่นกัน มีเปิดอยู่หลายสาขากระจายอยู่ทั่วไป สาขานี้เป็นอีกหนึ่งสาขาที่เปิดตัวอยู่ย่านสถานที่ท่องเที่ยวชื่อดังของไทย คือ ถนนข้าวสาร และเป็นอีกสาขาหนึ่งที่การตกแต่งจะโดดเด่นกว่าสาขาอื่นๆ โดยตัวร้านตั้งอยู่หน้าโรงแรมบ้านชาติ ถนนจักรพงษ์ ตรงข้ามวัดชนะสงคราม ทางร้านไม่มีที่จอดรถครับ วันที่ไปทานผมเดินเลาะๆ มาจากด้านยางลำภู จนมาถึงร้าน ตัวร้านเป็นร้านที่ทาสีน้ำเงินเข้ม สดใส โดดเด่น และตัวอาคารออกแบบได้สวยงามลงตัว เมื่อเดินเข้าไป ในร้านพบชาวต่างชาติอยู่เต็ม แทบไม่มีคนไทย การตกแต่งในร้านลงตัว สวยงาม การบริการและความสะอาดได้มาตรฐาน สำหรับรายการเครื่องดื่มและอาหารเป็นเหมือนสาขาอื่นๆ วันนี้ลองสั่ง ชามะนาว เครื่องดื่มตัวนี้เป็นเครื่องดื่มเพิ่มความสดชื่น ที่รสชาติจะเบาๆ หวานอมเปรี้ยว และหอมกลิ่นมะนาว ใครไม่อยากทานกาแฟลองตัวรี้ก็ใช้ได้ครับ

โดยรวม ร้านนี้เป็นร้านกาแฟสาขาที่เป็นมาตรฐานในทุกๆ เรื่อง ทั้งการบริการ ความสะอาด ราคา และรสชาติ ส่วนบรรยากาศของสาขานี้ดีครับ เพื่อนๆ ผ่านมาลองมาทานกันนะครับ !!